b'\n_START_ARTICLE_\nDe Seks fra Oceanic\n_START_PARAGRAPH_\nDe Seks fra Oceanic, p\xc3\xa5 engelsk The Oceanic Six eller The Oceanic 6, er en gruppe af personer fra den amerikanske tv-serie Lost. Den introduceres i fjerde s\xc3\xa6sons f\xc3\xb8rste afsnit, "The Beginning of the End," og best\xc3\xa5r, som navnet antyder, af seks personer, hvis identitet har v\xc3\xa6ret basis for meget spekulation fans imellem. Deres historie har prim\xc3\xa6rt v\xc3\xa6ret fortalt gennem flashforwardnarrativet, der blev indf\xc3\xb8rt i tredje s\xc3\xa6sons finaleafsnit, "Through the Looking Glass."\n_START_SECTION_\nHandling\n_START_PARAGRAPH_\nMens \xc3\xb8en flyttes af Benjamin Linus (Michael Emerson) \xe2\x80\x93 der efter at have f\xc3\xa6rdiggjort netop denne opgave bliver banlyst fra \xc3\xb8en \xe2\x80\x93 kan otte personer (Oceanic 6\'erne, Desmond Hume (Henry Ian Cusick) og Frank Lapidus (Jeff Fahey)) om bord p\xc3\xa5 helikopteren kun se til mens fragtskibet Kahana eksploderer, og deres eneste flugtvej forsvinde under vandoverfladen, som deres sidste br\xc3\xa6ndstof l\xc3\xa6kkes fra tanken. Helikopteren styrter i det \xc3\xa5bne hav, og de overlevende tilbringer tiden indtil redning af skibet Searcher, i en gummib\xc3\xa5d. Efter Desmond genforenes med Penelope Widmore (Sonya Walger) sejles de overlevende til Stillehavs\xc3\xb8en "Membata", hvor deres iscenesatte historie indledes, med redningen af Oceanic Airlines. Efter at v\xc3\xa6re bragt tilbage til fastlandet, genforenes de seks med deres familier og venner, og besvarer efterf\xc3\xb8lgende i et begr\xc3\xa6nset omfang sp\xc3\xb8rgsm\xc3\xa5l fra pressen._NEWLINE_Umiddelbart efter hjemkomsten startes, som forventet, en retssag mod Kate, med hendes mor som hovedvidne for offensiven. Under retssagen kaldes Jack ind som vidne, og han fort\xc3\xa6ller for offentligt h\xc3\xb8re nok engang historien om at de var otte overlevende, og at det trods en heroisk indsats ikke lykkedes Kate at holde alle otte i live. Senere tr\xc3\xa6kker Diane sig som vidne, og det afsl\xc3\xb8res at Kate poserer som Aarons mor._NEWLINE_I 2005 v\xc3\xa5gner Ben desorienteret op i den tunesiske \xc3\xb8rken, og konfronteres straks af to arabiske m\xc3\xa6nd, der overmandes i en snedig man\xc3\xb8vre. Han rejser herefter til Tikrit, Irak hvor Sayid s\xc3\xb8rger over drabet p\xc3\xa5 Nadia, og Ben f\xc3\xa5r overtalt Sayid til at arbejde for sig som lejemorder. Senere rejser han til London, England hvor han konfronterer Charles Widmore (Alan Dale) med drabet af Alex Rousseau (Tania Raymonde), og Ben bekendtg\xc3\xb8rer at han agter at sl\xc3\xa5 Charles\' datter, Penelope Widmore (Sonya Walger), ihjel._NEWLINE_De Seks Fra Oceanic er Jack Shephard(Matthew Fox, Kate Austen(Evangeline Lilly), Aaron Littleon(William Blanchette, Sun-Hwa Kwon(Yunjin Kim), Sayid Jarrah(Naveen Andrews) og Hugo "Hurley" Reyes(Jorge Garcia)._NEWLINE_Udover De Seks Fra Oceanic kom 5 andre ogs\xc3\xa5 v\xc3\xa6k fra \xc3\xb8en: Michael Dawson(Harold Perrineau)(S\xc3\xa6son 2), Walt Lloyd(Malcolm David Kelley)(S\xc3\xa6son 2), Desmond Hume (Henry Ian Cusick)(S\xc3\xa6son 4), Frank Lapidus(Jeff Fahey) (S\xc3\xa6son 4) og Benjamin Linus(Michael Emerson) (S\xc3\xa6son 4).'